40 A MAGYAR TUD. TÁRSASÁG TÖRTÉNETEI. 
hagyja ezentúl a szerzőknél , mind a másodrangúakét is , az eddigi tiszte- 
letdíjt a körülményekhez szabandó mellékjutalommá változtatva. 
V. A tudományos utazások rovata alatt két nevezetesbet 
kell kiemelnem. Frivaldszky Imre az akademia ajánlásaival, saját költ- 
ségein, megjárta európai Törökország azon részeit , melyekben több éve- 
kig segédei által természetirati gyűjtéseket eszközlött, így kívánván ön- 
látomásból általános természettani ismeretét nyerni azon vidékeknek, me- 
lyeknek természetrajza a távolbólis fáradozásainak már oly sokat köszönt, 
Meg lón ez alkalommal érintve Kis-Ázsia is, az ióniai tenger némely szi- 
getei, megjárva Sicilia s Olaszország egész huzama: s mint a tisztelt tag- 
nak az akademia elébe terjesztett tudósításából látható volt, örvendetes 
sikerrel, miután általa, mint az akademia útján teljes részletességben a 
tudományos világ elébe terjesztendő eredményeiből látható leszen, a dél- 
keletnek természetrajzi ismerete számos új felfedezésekkel gazdagúlt. — 
S nem kisebb örömmel jelenthetem, hogy Reguly Antal éjszakkeleti útja , 
miután az Ural nyugoti részén lakó finn népek közt is egy évet töltött , 
tökéletesen be van fejezve, szerencsésen ugyan, a vég sikert tekintve , 
de társunknak a vad égalj s úti fáradalmak által megfogyatkozott egész- 
sége mellett nem minden szenvedések nélkül. Augustusban látta ő újra 
Sz. Pétervárát két évi távollét után, s ottani rövid kinyugvási idejét az 
útban szerzett geographiai anyagok feldolgozására használta; mely mun- 
kálat annál becsesb leszen a földiratra nézve, mert Reguly a pétervári 
akademiában történt közlések szerint oly éjszaki nyúlványait járta meg 
az Ural lánczának , miket európai ember még nem érintett. E munkálat 
befejezése után november utólján volt Pétervárt végképen elhagyandó , s 
terve szerint épen most érkezik Berlinbe, hol, tisztelt másod Elnökünk 
hathatós ajánlásai által segítve, a kir. udv. könyvtár kincsei használatával 
a nyelvtudomány ottani hőseivel leendő eszmecsere hatása alatt fogand 
annyi évekig tett készületei , tapasztalásai és tanulmányai eredményeinek 
feldolgozásához. Onnan reményli jövő tavaszszal első munkáját az akade- 
miához beküldhetni. 
Külviszonyinkat illetőleg, ez évben a skót, porosz és bajor 
tudomány-akademiák s az olasz tudósok congressusa kerestek meg leve- 
leikkel, s részint szokott küldeményeikkel is. 
